
Zagreb, 30.06.2026.
BILJEŠKE UZ FINANCIJSKE IZVJEŠTAJE
ZA RAZDOBLJE
I - VI 2026.

Izvještaj o prihodima i rashodima, primicima i izdacima
Bilješka 1.

Škola je u razdoblju 01.01.-30.06.2026. godine ostvarila višak prihoda poslovanja, dok je u istom razdoblju prethodne godine ostvarila manjak prihoda poslovanja. Prihodi poslovanja veći su za 13,1%. Prihodi iz nadležnog proračuna (Šifra 67) veći su za 119,2%, a razlog tome jesu povećani iznosi sredstava za materijalne troškove osigurani od strane Grada Zagreba (najveći utjecaj imaju troškovi najma). Rashodi poslovanja manji su za 4,3%. Najveći utjecaj na to ima promjena u knjiženju troškova plaće sukladno novom Pravilniku o proračunskom računovodstvu i Računskom planu koji je u primjeni od 01.01.2025. godine. U prvom polugodištu 2025. godine knjiženi su troškovi plaća za prosinac 2024., siječanj, veljaču, ožujak, travanj, svibanj i lipanj 2025., dok su u prvom polugodištu 2026. godine knjiženi troškovi plaće za siječanj, veljaču, ožujak, travanj, svibanj i lipanj 2026. godine. Na 30.06.2026. knjižen je trošak plaće za lipanj, a prihod će biti ostvaren isplatom iste u srpnju. Knjigovodstveno evidentirani manjak izravnati će se u srpnju 2026. godine te nije pokazatelj nelikvidnosti ili nedostatka sredstava. Uslijed promjene imovinsko pravnih odnosa na dvije lokacije škole i povećanja cijene zakupa, povećali su se rashodi za zakupnine i najamnine. Povećali su se rashodi za intelektualne usluge uslijed potrebe za iznenadnim zamjenama nastavničkog kadra, a kako bi se održala kvalitetna i kontinuirana nastava. U navedenom razdoblju nema ostvarenih prihoda od prodaje nefinancijske imovine. Škola je ostvarila manjak prihoda od nefinancijske imovine veći za 14,90% u odnosu na isto razdoblje prethodne godine zbog veće nabave nefinancijske imovine. Sve navedeno rezultiralo je manjkom prihoda i primitaka za pokriće u sljedećem razdoblju, kao i prethodne godine u istom promatranom razdoblju.
Bilješka 2.

Tekuće donacije (Šifra 6631) jesu donacija trgovačkog društva za troškove promidžbe (plakati i programske knjižice) Školskog klavirskog natjecanja.

Bilješka 3.

Prihodi iz nadležnog proračuna za financiranje rashoda poslovanja (Šifra 6711) sredstva su Gradskog ureda za obrazovanje, sport i mlade za materijalne troškove. Veći su za 116,5%, a razlog tome jesu povećani iznosi sredstava za materijalne troškove osigurani od strane Grada Zagreba (najveći utjecaj imaju troškovi najma).

Bilješka 4.

Prihodi iz nadležnog proračuna za financiranje rashoda za nabavu nefinancijske imovine (Šifra 6712) sredstva su Gradskog ureda za obrazovanje, sport i mlade za nabavu informatičke opreme.

Bilješka 5.

Rashodi za plaće za redovan rad (Šifra 3111) manji su za 10,2%, kao i doprinosi za obvezno zdravstveno osiguranje (šifra 3132). Na varijabilnost navedenih rashoda utjecala je primjena novog Pravilnika o proračunskom računovodstvu i Računskom planu koji je u primjeni od 01.01.2025.. U prvom polugodištu 2025. godine knjiženi su troškovi plaća za prosinac 2024., siječanj, veljaču, ožujak, travanj, svibanj i lipanj 2025., dok su u prvom polugodištu 2026. godine knjiženi troškovi plaće za siječanj, veljaču, ožujak, travanj, svibanj i lipanj 2026. godine. Na 30.06.2026. knjižen je trošak plaće za lipanj, a prihod će biti ostvaren isplatom plaće u srpnju.

Bilješka 6.

Ostali rashodi za zaposlene (Šifra 312) veći su za 18,5%. Više radnika ostvarilo je pravo na isplatu materijalnih prava.

Bilješka 7.

Usluge telefona, interneta, pošte i prijevoza (Šifra 3231) veće su za 158,50%.  Na to su utjecali troškovi prijevoza instrumenata i autobusni prijevoz učenika na koncerte.

Bilješka 8.

Usluge tekućeg i investicijskog održavanja (šifra 3232) manje su za 58%. U prvom polugodištu 2025. godine renoviran je WC, pa su i troškovi održavanja bili veći.

Bilješka 9.

Usluge promidžbe i informiranja veće su za 102,6%. Radi se o izradi plakata i programskih knjižica za Dan škole i školsko natjecanje.

Bilješka 10.

Zakupnine i najamnine (šifra 3235) veće su za 134,0%. Uslijed promjene imovinsko pravnih odnosa na dvije lokacije škole i povećanja cijene zakupa, povećali su se rashodi za zakupnine i najamnine.
Bilješka 11.

Zdravstvene i veterinarske usluge (Šifra 3236) manje su za 75,3%. Do kraja lipnja sistematske preglede obavio je manji dio djelatnika, a ostatak će to učiniti u srpnju.

Bilješka 12.

Intelektualne usluge (šifra 3237) veće su za 22,1%. Porasli su troškovi po studentskim ugovorima zbog iznenadnih potreba za zamjenama nastavnika kako bi se održavala kontinuirana i kvalitetna nastava, a održano je i više seminara po ugovorima o autorskom djelu.
Bilješka 13.

Ostale usluge (šifra 3239) veće su za 451,7%. Na to su utjecale usluge čišćenja. Zbog nemogućnosti pronalaska zamjene za čistačicu, škola je morala angažirati servis za čišćenje. Također, utjecaj ima i usluga video snimanja koncerata povodom Dana škole.

Bilješka 14.
Naknade troškova osobama izvan radnog odnosa (šifra 324) veće su za 114,80%. Škola je ugostila više predavača kojima je podmiren smještaj.

Bilješka 15.
Naknade za rad predstavničkih i izvršnih tijela, povjerenstava i slično (šifra 3291) porasle su za 79,9% zbog povećanih naknada članovima školskih odbora.

Bilješka 16.
U 2025. godini škola je ugovorila premiju osiguranja osoba i imovine prema uputama Osnivača koji je izvršio refundaciju te je druga rata podmirena u 2026. godini.

Bilješka 17.

Ostali nespomenuti rashodi poslovanja (Šifra 3299) veći su za 67,3 %. Provedeno je više projekata i suradnji, a na ovom kontu su knjiženi troškovi vezani uz njih.

Bilješka 18.

Profesorima i učenicima škole isplaćena je nagrada Professor Balthazar, a sredstva je doznačio Grad Zagreb. Nagrađeni su učenici te učitelji i nastavnici zagrebačkih osnovnih i srednjih škola koji su na državnim natjecanjima osvojili prvo, drugo ili treće mjesto. U 2026. godini nagrađen je manji broj učenika i nastavnika zato su naknade građanima i kućanstvima u novcu (šifra 3721) manje za 19,7%.

Bilješka 19.

Rashodi za nabavu nefinancijske imovine veći su za 14,9% u odnosu na isto razdoblje prethodne godine. Uključuju nabavu uredske opreme i  namještaja te nabavu knjiga. Veće investicije očekuju se u drugom polugodištu.

Izvještaj o obvezama
Bilješka 20.

Škola nema dospjelih obveza na kraju izvještajnog razdoblja, odnosno na dan 30.06.2026..

Bilješka 21.

Izvještaj o obvezama predstavlja praćenje kretanja obveza u prvom polugodištu 2026. godine – od početnog stanja obveza na dan 01.01.2026.,  iznosa novih obveza u prvom polugodištu 2026. godine, iznosa podmirenih obveza tijekom istog razdoblja, te stanja nedospjelih obveza na dan 30.06.2026.. godine u iznosu od 209.052,45 eura. Obveze se odnose na plaću za 06-2026, međusobne obveze – bolovanje na teret HZZO te neplaćene račune s rokom dospijeća u srpnju 2026. godine.


